Niyazinin ev-muzeyi

Niyazinin ev-muzeyi — SSRİ xalq artisti, görkəmli dirijor və bəstəkar Niyazinin mənzil muzeyidir. Azərbaycan Musiqi Mədəniyyəti Dövlət Muzeyin filialıdır.

 Tarixi 
Niyazinin ev-muzeyi təşkili haqqında əmr Mədəniyyət Nazirliyi tərəfindən 1990-cı ilin dekabrın 28-də verilmişdir. 18 sentyabr 1994-cü ildə ümummilli lider Heydər Əliyevin iştirakı ilə muzeyin açılışı oldu. Maestro Niyazi bu mənzildə 1958-ci ildən ömrünün sonunadək yaşayıb-yaratmışdır. Muzeyin mudiri Bayramov Rza Rafiq oğludur.

 Ekspozisiya 
Mənzil muzeyi 5 otaqdan ibarətdir: bunlardan 3-ü (yemək, yataq və iş otağı) memorial otaqlardır. Onlar Maestronun dövründə olduğu kimi qorunub saxlanılmışdır. Digər 2 otaq — ekspozisiya və artistik qonaq otağı məqsədilə istifadə olunur. Ekspozisiya otağında Niyazinin uşaqlığından başlayaraq həyatının son illərinədək həyat və yaradıcılığını əks etdirən foto-şəkillər, not əlyazmaları, afişalar, proqramlar və s. eksponatlar nümayiş etdirilir. Qonaq otağında Niyazinin ictimai fəaliyyətini əks etdirən foto-şəkillər, müxtəlif illərdə Maestroya bağışlanmış və muzey tərəfindən əldə olunmuş rəngkarlıq əsərləri nümayiş etdirilir.

Niyazi muzeyində hal-hazırda: 
 120 ədəd Niyazinin not əlyazmaları;
 2746 ədəd foto-şəkillər; 
 486 ədəd Niyazinin şəxsi kitabxanasında olan kitab və notlar; 
 279 ədəd qramvallar;
 5 ədəd digər bəstəkarların əlyazmaları kimi dəyərli eksponatlar saxlanılmaqdadır.

 Qalereya 

 İstinadlar 

Kateqoriya:Əlifba sırasına görə muzeylər
Kateqoriya:Bakı muzeyləri
Kateqoriya:Niyazi
Kateqoriya:1994-cü ildə Azərbaycanda yarananlar
Kateqoriya:Azərbaycandakı bioqrafik muzeylər
Kateqoriya:Azərbaycandakı ev-muzeylər
Kateqoriya:1994-cü ildə yaradılmış muzeylər
Kateqoriya:Azərbaycandakı musiqi muzeyləri